
DISPUTATIO MEDICA 
DE 


PHTHISI PULMONALL 


DEFINITI 0. 


HTHT1s1s pulmonalis eſt corporis, 

cum lenta febre, interdiu exacer- 
bari ſolente, tabes; ad quae tuſſis, 
ſpiritus difficilis, et plerumque materiae 
pus referentis ſputum, accedunt. 


FACIES MOR BI. 


EANDEM tuſſis ſicca, initio lenior, et 
minus irritans, longis et incertis tetnporis 
intervallis repetens, et praecipue noctu 
moleſta, aliquamdiu praecedit. Quam 

A | poſt 

poſt cibum aſſumptum vomitus, vox rau- 
ca aut clangofa, oculorum inſignis nitor, 
et infra eoſdem color caeruleus, ponderis 
circa pectus prementis ſenſus, ſpiritus 
quodammodo difficilis et anguſtus, et 
praecipue poſt motum moleſtus, comi- 
tantur. Interdum et ſanguinis ſputum 
ſuperadditur, interque ſpuendum ſalſus 
in ore ſapor ſentitur. Saepeque fit, ut in 
alterutrum latus tantummodo decumbi 
queat. Quos affectus mox animus irrita- 
bilis, cogitabundus, et moeſtus * ſequi- 
tur. it 
PRI MO quoque tempore febris levis eſt; 
ut pote in qua aliquid praeter naturam Cay 
Joris. praeſertim in cavis manibus pedi- 
buſque cibi faſtidium, ſitis aliquantum, 
pulſus arteriarum juſto celeriores, urina 
colorata et craſſa quaedam ad imum vas 
dejiciens, ineſſe cernantur. © 
ATQUE in hoc ſtatu plurimos ſaepe 
dies immo menſes totos, fine ſputo in 
definitione 


* Vide Morton phthiſiolog. p. 104+ 

definitione relato, permanetur, Sputum 
citius aut ſerius tamen incidens, copio- 
ſum, aliquando crudum, viſcidum ut in 
catarrho, extremis temporibus purulen- 
tum et male olens, et nonnunquam ſan» 
guine diſtinctum, rejicitur. Lingua per- 
quam nitida muco naturali non obduci- 
tur. | | 
Cum his febris hectica, primum ita 
nullo ordine accedit, ut ejuſdem diet ſpas 
tio ſaepius repetat. Eadem deinde ma- 
gis ad normam bis die accedit et remittit. 
Prima acceſſio meridie aut paulo poſt 
hunc incidens, aliquot horas cum magno 
calore, ſiti, inquietudine, pulſibus citis et 
validis, vomitu, ſpirandi difficultate, aſ- 
ſidua et vehemente tuſſi, vigilia, genarum 
infigni rubore, caetero vultu inſigniter 
palleſcente, et aliquando delirio, perſtat. 
Quae in largum demum et colliquentem 
ſudorem terminatur: Simul pulſuum cum 
robore celeritas imminuitur, et caetera 
febrilia omnia remittunt. Sine labore 
Toon libere exſpuitur, et in ſomnum 
placidum 

placidum cum laeta ſalutis ſpe componi- 
tur. | 2 
 Jamque tabes, principio vix conſpi- 
cua, rapide progreditur; ita aut paucis 
diebus vultum Hippocraticum aſſumat. 
Jam alvus, quae toto morbi curſu magis 
aut minus liquida fuerat, profunditur, 
jam ſputum deſinit. Et plerumque ante 
mortem vix ulla febris remiſſio perci pi 
poteſt. Delirium noctu cum faucium 
ardore et devorandi difficultate miſeros 
fatigant, os aphthae obſident. Crura tu- 
ment, incurvantur ungues, decidunt pili. 
Omnes actiones languent, ſigna ſuffoca- 
tionis prodeunt, mor ſque hominem rapit. 


DISCRIMINA MORBIL 


PROVECTA phthiſis, cum jam febris 
hectica et puris ſputum inciderint, ab o- 
mnibus aliis morbis facilis dijudicatu eſt. 

EADEM incipiens, a catarrho, ſolo om- 
nium morborum difficillime diſtinguitur. 


Quam 


—— p RI 9.  P * 

Quam tamen, tuſſis ſicca, nullo mucu re- 
jecto, decubitus in alterutrum tantummo- 
do latus, poſt cibos aſſumptos vomitus, i- 
tem labes hereditaria, aut aliae conditio- 
nes periculo phthiſis objicientes, poſtre- 
mo malum remediis catarrhalibus parum 
cedens, phthiſin incipientem eſſe, indica- 
bunt. | 


CAUSA PROXIMA. 


PULMONUM ulcera difficilius, quam a- 
liarum partium, conglutinari, propterea 
quod illi aſſidue motentur, eoſdemque 
aer aſſidue contingat, apud medicos opi- 
nio valuit. 

Cv jus opinionis quod ad priorem par- 
tem attinet, ſolitus ſpirandi motus nihil 
violentiae habet, faciliſque imprimis et 
lenis eſt, Adeoque pulmonalia ulcera, 
poſt vim externam aut vulnera inflicta, 
promptiſſime conglutinari plurima argu- 
menta ſunt ; ut ideo nihil in pulmonum 

motu 


6 DE PHTHISI PULMONALET, 
motu ulcerum ſanationi obſtare dicendum 
2 e | 

- EJvsDEM opinionis poſterior pars, a 
malis ulcerum, in ſummo corpore aeri ob- 
jectorum, eventibus tracta eſt. 

' VeRUM pulmones, neque frigido aeri, 
neque exhalationi ficcae, quibus ſum- 
mum corpus, objiciuntur ; ſiquidem et 
tractus aer protinus ad temperiem intus 


caleſcit, et bronchiae perpetuo muco, qui 


ab aeris alioquin noxis eas defendit, ob- 

linuntur, | hae 
$1 igitur neque motus pulmonum, ne- 

que aeris aditus, conglutinari ulcera pro- 


hibent, alia ejus rei origo requirenda 


eſt. 

IncrsIs phthiſi peremptorum plurimis 
cadaveribus, tubercula, toto pulmonum 
corpore diſperſa, ſunt reperta Quorum 
tuberculorum cauſa, cum ſcrophuloſi to- 
ties phthiſi prae caeteris hominibus impli- 
centur, ita ſcrophuſola glandularum 
pulmonum lymphaticarum labes exiſti- 
mata eſt, Quam ut ſaepe fubeſſe cauſam, 

dubium 


md A RAY. 

dubium non eſt, ita ſemper, neutiquam 
veriſimile eſt, Nam ab omni ſcrophulae 
ſuſpicione prorſus liberi, duntaxat poſt 
haemoptoen, catarrhum, aut inflamma- 
tionis thoracis vitia, in phthiſin incide- 
runt. Praeterque hoc, tuberculorum in 
pulmonibus numerus glandularum conglo» 
batarum numerum longe excedere vi- 
detur. 4 
ERGO, ut tubercula pro cauſa noſtri 
morbi agnoſcimus, ita pr aeter ea quae 
in ſcrophuloſis habitibus a vitio glan- 
dularum lymphatiearum ori untur, alia et 
diverſae originis eſſe, contendimus. Qua- 
rum in originem ut paucis inquiratur: 
Eras phthiſica ab anno decimo octa- 
vo ad trigeſimum quintum eſt. Hoc 
tempore ſanguis, id quod haemoptoe huie 
aetati prae caeteris familiaris et prope 
propria oſtendit, ad thoracem prae caete- 
ris locis abundantior irruit. Utque is 
impetus rubrum ſanguinem i in bronchias 
effundit, ita ſi ad hoc praeſtandum defi- 
cit, et intra rubram effuſionem ſubſiſtit, 


poteſt 

poteſt tamen humorem, in pus parum 
mutabilem, in celluloſum pulmonum cor- 
pus ſuffundere: Qui rurſus humor duri- 
tiem in tuberculis cerni ſolitam MW eh 
aſſumere poteſt. 
Qv1Bvs rebus perſpectis, phthiſin in 
tuberculis conſiſtere, et haec in ſuppurati- 
onem euntia, ac demum exulcerantia, cau- 


ſam illius proximam efficere, nobis veriſi- 
mile eſt. ? 


CAUSE REMOTE. 


E cauſis remotis, quae pro ſeminiis, | 


ſeu conditionibus periculo morbi objicien- 

tibus, habendae ſunt, hae fere ſunt: Lon- 

ga cervix, thorax compreſſus et anguſtus, 

' cutis nitida et tralucens, roſeus amabilis 
color, fibrarum muſculoſarum conforma- 


tio tenera, ingenii forſitan acumen, mag- 
na nervorum ſenſibilitas, proſtremo here- 


ditaria quaſi ſeu naſcendi ſorte labes. 


1 — Ty 7— * 1 r 

QUas magis pro occaſionibus morbi 
ſeu poteſtatibus nocentibus judicandae 
videntur, ſunt inflammatio, hacmoptoe, et 
catarrhus. 

Dr quibus utriſque ſuo ordine verba 
faciam. FIT | 

QuoD ad priores attinet, cervix longa, 
thorax anguſtus et compreſſus, quatenus 
pulmones ſatis expandi prohibent, ſan- 
guinis per hos tranſitum impedient, eun- 
demque, quoties alioquin ſolito abundan- 
tius ad pulmones adfluit, eodem conge- 
rent, cumulabunt, et fic in celluloſum 
pulmonum corpus effuſionem, quam fre- 
quentem tuberculorum cauſam dictum 
eſt, efficient. 

PoRRo, cutis nitida et tralucens, et a- 
mabilis roſeus color, ut et tenera fibra- 
rum muſculoſaruin compages, ad ſcro- 
phuloſum habitum pertinere magis du- 
cuntur. Quae labes ſerophuloſa in lym- 
phaticas pulmonum glandulas, ſimili ra- 
tione, ac in aliis corporis locis, agens, tu- 
bercula gignit. 5 

B VEL 

VxL idem hic tener et delicatus corpo- 
ris habitus cum habitu haemorrhagico 
et conjungi poteſt, et revera ſaepe conjun- 
gitur. Quod ubi fit, humoribus diſten- 
dentibus vaſa tenera facile cedent, eique 
effuſioni, quam alteram tuberculorum 
eſſe originem dictum eſt, viam facient. 

AB eodem habitu delicato et tenero, 
ſeu, ut Gaubianis verbis utar , de- 
* licata ſolidae compagis teneritate, il - 
lud ingenii acumen et nervorum ſenſi- 
bilitas, quae phthiſeos periculum inferre 
dicuntur, pendere quoque videntur. 

Pos TREM o, labes hereditaria, ſeu ſorte 
naſcendi proveniens, in corporis confor- 
matione, de qua ſupra eſt relatum, 
vel in habitu ſcrophuloſo a parentibus 
ad liberos tranſmiſſo, vel in haemor- 
rhagico denique, conſiſtunt. Jamque, ut 
ad poſteriorem cauſarum ſeriem, ſcili- 
cet poteſtatum magis nocentium, tranſea- 

tur: 


INF LAM. 


* Vide inſtitut. patholog. p. 194. 

INFLAMMA TIO 


PULMONUM, quae prima eſt, ubi pri- 
us tubercula extiterunt, eorum ſuppura- 
tionem faciendo, phthiſin vulgo excitat. 
Verum inflammatio non ſolum quae pri- 
us fuerunt tubercula ſuppurat, et fic mor- 
bum facit, ſed tubercula quoque gignit, 
Nam humor, poſt inflammationem effu- 
ſus, non ſemper ſuppuratricis naturae 
eſt. Inciſis peripneumonia mortuorum 

cadaveribus, ruber ſanguis in corpus 
pulmonum celluloſum exiiſſe, et mortem 
intuliſſe, repertus eſt. Quae effuſio mi- 
nor, ut dictum eſt, eſſe, et tubercula fa- 
cere, poteſt. Quo forſan fit, ut toties 
phthiſis phlegmaſiam pneumonicam ſe- 
quatur. 

CREDITUR etiam peripneumonia, in 
abſceſſum merum deſinens, phthiſin 
progignere . Quod utique perquam ra- 

10 

vide Boerhaav. aphoriſim. 1203. 

ro fieri exiſtimo. Si quidem, inciſis phthif 
peremptorum cadaveribus, abſceſſus me- 
rus ſine tuberculis raro aut nunquam vi- 
ſus eſt. Quod tamen fieri poſſe, totus 
pulmonis lobus, ſine vel uno tuberculo in 


cadavere phthiſico diſſolutus, repertus, 


teſte ingenioſiſſimo viro praeceptore noſtro 
CULLENO, argumento eſt, Sed idem ra- 
ro fieri, et cauſam quam poſui longe ma- 


xime communem et frequentem eſſe, om- 


nia evincunt. / 


SIMILL modo ac inflammatio han 
moptoe quoque agit. Quae, fi pura eſt, 
multos annos recurrens, phthiſin non effi - 
ciet, Quam, ſolum cum tuberculis vel 


conjuncta vel haec faciendo, demum efficit. 

CaTARRHLUS pertinax trequens pote- 
ſtas nocens eſt, Si quidem conſtans ſub 
eo irritatio ſanguinis praeter ſolitum ad 
pulmones abundantiam citat; id quod 
aucta muci ſecretio, a ſanguinis vicini co- 
pia pendens, et ejuſdem toties ſputum, 
oſtendunt. Haec eodem modo, ac duae 


-noxac modo memoratae, agit. Et tuſſis, 


ſan- 


* 

ſanguinis per pulmones tranſitui officiens, 
tanto magis ad effuſionem, in qua tubers. 
cula poſita ſunt, viam faciet. 


JUDICIUM EVENTUS. 


a 5 
PHTHISIN pulmonalem funditus im- 
medicabilem, neque renuente experientia, 
medici judicarunt. Neque tamen non 
principia morbi ſiſti et vita produci poſ- 
ſunt. Itaque ſi non ſputum purulentum, 
nondum febris hectica, ſupervenerunt, et 
omnia adhuc lenia ſunt, perita medica - 
mentorum et victus adminiſtratio, vita- 
tuſque in ſex humanae ſalutis praeſidiis 
error, aegrotantem aliquamdiu ſuperſti- 

tem ſervabunt. | 
CoNTRA, ubi jam puris ſputum ſuper- 
venit, jam febris hectica accenſa eſt, jam 
multum debilitatus homo eſt, et ſudores 
eum aliis malis notis profunduntur, ven- 
| tum 

tum ad extremum eſt, et mors inevitabi- 
lis. * * q 


MEDENDI RATIO. 


PROCESSUM nunc eſt ad hujus diſpu- 
tationis partem difficillimam; ſcilicet, ut 
quemadmodum is, qui ex toto ſervari 
non poteſt, in tempus n oltende- 
re coner. 

SUPRA, phthiſin in tuberculis conſiſtere, 
eaque in ſuppurationem euntia, et malum 
genus ulcerum gignentia, cauſam mor- 
bum continentem dare, oſtendere conatus 
ſum, Verum enimvero, cum hactenus 
neque tubercula ſolvendi, neque inde 
nata ulcera perſanandi, ulla ratio inventa 
ſit, ad nulla medendi „ cognitio 
cauſae ducit. 8 

Dicar aliquis forſan, eodem modo 
pulmonum, ac aliorum locorum, tuber- 
cula e ſcrophula nata, ſananda prorſus 


elje, 

efſe. Quod utique fieri nequit, fi quidem 
nihil, quod ſcrophulam paucorum, qui- 
bus phthiſis fere continetur, menſium 
ſpatio, tollat, adhuc eſt repertum; ut igi- 
tur, ſi huic viae inſiſteretur, priuſquam 
effectum optatum medicamenta praeſta- 
rent, pereundum homini foret. Praeter · 
que hoc, cum ſola, quae aliquid ad- 
verſus ſcrophulam poſſunt, aqua ſalem 
natura continens, et cortex peruvianus, 
fint, illa, ob ſtimulum haud exiguum, er 
. quia tuſſim irritat, a ſcrophulae pulmo- 
monum curatione abeſt; hic, qui, ut in 
ſcrophula aliquando profuerit, tamen 
multo ſaepius fruſtra habet, in pulmona- 
libus tuberculis ideo adhiberi nequit; 
quia, antequam habitum phlogiſticum, 
cui ſemper cortex nocet, tubercula jam 
accenderint, nunquam eorum certiores 

fieri poſſumus. Gf 
ALTEKORUM vero tuberculorum, quae 
ex humore in celluloſum pulmonum cor- 
pus effuſo pendent, etiam magis ignari; 
ideo 

ideo ne curationem eorum propriam ten» 


tandi quidem copia nobis datur. 


Pak1 fere ſucceſſu adverſus haec pul- 
monum ulcera balſamorum et aliorum 
vulnera conglutinantium, quae in ſummi 
corporis ulcera vulgo adhibentur, factum 
eſt periculum. Verum haec ipſa ubi par · 
ti ulceratae protinus admoventur, an 
proſint necne, ut ambigitur ; ita dubium 
non eſt, quin exiguum eorum aliquid ore 
aſſumptum, ſanguinis fluento diffuſum, et 
toto corpore circumlatum, vix ullam ad 
ulcus opem perferre poſſit. Eadem valide 
noſtrum corpus ſtimulantia, ut habitum 
phlogiſticum accendendo, multum noxag 
ſint, neceſſe eſt. 

Os quas cauſas, eorum uſu medici nune 
omnino deſtiterunt. Van HELMON-· 
ius mercurium praecepitꝰ, a quo cum 


potentiori, quam reliqua modo memo- 


rata of 


* Humid. radical. p. 575. 

rata, ſtimulo. fit, pariter ae | 
elt. of 

E ſupra igitur dictis, neque tubercula 
neque exulcerationem medicamentis vin- 
ci poſſe, neque ullam ſpem niſi in na- 
turae viribus ſupereſſe, neque medico, ni. 
ſi ut irritationi occurrat, ullam auxilii fe- 
rendi copiam dari, diſci clare poteſt. Qua 
quidem mente haec medendi conſilia ſuc- 
currunt: 


Habitum phlogiſticum tollere; 

Sanguinis impetum a * 
avertere; et 

Eundem in ſummum undique corpus 
dirigere; | 

Poſtremo, quorundam gem. 
vehementiam levare. 


PR IMO conſilio nihil accommodatius, 
quam idonea victus et vivendi ratio eſt: 
Antiphlogiſtica quae dicitur ſola conve- 
nit. Item cum cura quicquid cor et ar- 
ter ias irritat, ne ſanguis ad pulmones e- 

| RE tiam 

tiam magis cieatur, vitandum eſt, Sic 
ſtimulantium in numero, et maxime hoc 
in morbo pernicialis, calor eſt. Ac ne- 
que tutum frigus. Itaque ardores meri- 
dionalium regionum aeſtivi aeque phthi- 
ſicis, ac frigora ſeptentrionalium hyberna, 
nocent. Media igitur coeli temperies 


quaerenda. Nam, quod ad eam et nimi- 
um calorem ſeu ardores attinet, viginti 


vel triginta dierum ſpatio ſub 11s in plus 
provehitur phthiſis, quam tribus vel qua- 
tuor menſibus, ubi modica temperies fit. 
Porro, carnes, cum alcaleſcente natura 
ſint, multum quoque noſtra corpora ſti- 
mulant. Quibus contrarii, fructus maturi, 
dummodo vires eos ferant, ante omnia 
conveniunt. Sed et his abſtinendum 
ſaepe neceſſario eſt, quia diarhoeam 
ſaepe augent, et, parmanente quamvis 
habitu phlogiſtico, vires prorſus fran- 
gunt. Ob quam cauſam, ab us ad alen- 
tem magis victum, quam minimum ſti- 
muli poſſidentem, et quam facillime con- 
coctricibus viribus, nunc perquam debi- 
litatis, parentem, decurrere plerumque 
: | neceſſe 

neceſſe habemus. Tale lac, omnium ſe- 
culorum experientia, compertum eſt. Cu- 
jus e pluribus generibus humanum, mu- 
lieri ſanae et bene valenti detractum, cae- 


teris praeponitur. Cui proximum aſini- 


num, huic deinde caprinum, poſtremo 
vaccinum, eſt. Quorum nulli forſan 
butyraceum cedit ; quod fermentationis 
aliquantum perpeſſum, aciditatem quan- 
dam aegrotanti gratam, et quod caeteris 


omnibus acidis proprium eſt, vim ſedan- 


tem habentem, aeſtum febrilem et fitim 
adlevabit. Id igitur, niſi ſi cui aegrotan - 
ti parum convenit, omnibus aliis ante- 
ponendum eſt. Multo plura de victus in 
hoc morbo regimine dici poſſent, ni a- 
lioquin de hac re dicendorum, ſermone 
ingenioſo nuper hic in lucem edito *, ma- 

teria eſſet praerepta. | 
ALTERA habitum phlogiſticum immi- 
nuendi ratio, ſanguinis detractio eſt. Ea 
| initio, 


* Guliel, Logan tentam, med, inaug. de regim. phthi- 
ſicorum. | 

initio, et quoad inflammationis ſigna pau- 
lo magis urgent, non ſemel ſolum, ſed 
ſaepius, pro viribus, neceſſario fieri de- 
bet. Curandum tamen cavendumque 
eſt, ne, nimis ſanguinis detracto, et fic 
aucta debilitate, fatum ultro properans 
impellatur. Contra quod ſatis cavebi- 
tur, ſi unciae quaternae poſt ſeptenos dies 
fuerint detractae, qua venam ſecan- 
di mediocritate, non ſolum non creſ- 
cit debilitas, ſed et febris hectica levatur, 
et tubercula ſuppurari prohibentur. Eſt- 
que haec in phthiſi adminiſtratio aeque, 
ac Celſiana tempora, vetuſta; qui, de 
phthiſi agens, Si, inquit, nihil reliqua 
proficiunt, ſanguis mittendus eſt, ſed 
** paulatim quotidieque pluribus diebus, 
* cum eo, ut caetera quoque eodem mo- 
* do ſerventur ®,” JoaNNEs PRINOGELI- 
vs eques, multo plus humoris vitalis de- 
trahere non ſolum in hectica poſt tabem 
pulmonalem febre, verum etiam in orta 
e malae notae aliarum partium ulceribus, 


et 


* De medicina. lib. 3. cap. 22. 

et proſpere, non dubitavit “. Cujus uti- 
que conſilium, eo minus ſequendum vi- 
detur, quod is in militibus, caſtra colen- 
tibus, tantae rei periculum ſolum fecit, 
robuſtiori et laboribus exercitatiori ho- 
minum genere, quam privatim curare 
pleriſque medicis contingit. 

SECUNDo medendi conſilio, ſcilicet ut 
ſanguis a pulmonibus avertatur, fonti - 
culi et veſicatoria adaptantur. 

FONTICULI prae caeteris in phthiſi 
magna fama celebrati - antiquitus ſunt, 
quam neque recentiorum experientia de- 
trectavit. PkKINGELIUS idem, de quo 
ſupra eſt dictum, ſetaceum in latere intra 
efficaciſſima auxilia comperit . Setacea, 
exiguum aliquid inflammationis, et auc- 
tum impetum in vaſis partis faciendo, 
agere videntur. Quo fit ut ſerum lympha 
coagulabili refertum, quod in pus de- 
inde convertitur, effluat. Qua ratione 
ſanguinis a pulmonibus impetus aver- 

| titur ; 
® Pring. de merb caſtrenſi. 

Loco citato, 

titur ; et habitus phlogiſticus, hu- 
moris detractione, lenitur. Circa bien- 
nium abhinc paupercula, quam ego vidi, 
poſt pleuritidem tuſſi ſicca, ſpirandi diffi- 
cultate, magna debilitate, cavarum ma- 
nuum pedumque caloribus inaequalibus, 
laborabat, et in ſiniſtrum tantummodo 
latus decumbere quibat. Monui ut ſe- 
taceum in latere affecto poneretur. Quo 
facto, et humore affluere coepto, omnia 
remiſerunt, ac tandem ex toto prope, levi 
tantum tuſſi et poſt motum anhelationis 
aliquanto relicto, diſceſſerunt. Eadem 
poſtmodo ſetacei moleſtiae pertaeſa, nec 
eo opus opinata, id extraxit. Poſt quod 
omnia priſtina mala recruduerunt; ipſam- 
que phthiſi e media ſublatam, accepi. 
S1MILI ratione veſicatoria agunt. 
Quae partem ſtimulando, neque ad reli- 
quum ut videtur corpus ſtimulum perfe- 
rendo, ſerum ex illa effundunt, atque va- 
ſorum vicinorum tenſionem fic , imminu- 
unt, et perpetua facta impetum a pulmo- 
nibus avertunt, et habitum phlogiſticum 


adlevant. | 
TER TI1 

TzRT11 confilii ſunt ex exercitatio- 
nis generibus equo aut nave vehi, item 
vomere, et corpus rite tegi. 

PoSTQUAM jam in pulmones ſanguis 
citatius fertur, corporis omni labore fugi- 
to, tantummodo leviſſimus quiſque mo- 
tus convenit. Itaque vectio in aequo 
caeteris fere geſtationibus anteponenda 
eſt; quia fic liberi et frigidi aëris delec- 
tus habendi, eoque vaporis perſpirati au- 
ferendi, fit poteſtas. Quin er aër frigi- 
dus ſummi corporis vaſa ſtimulat, et, cum 
idoneo motu conjunctus, ad cutem ſan- 
guinem allicit. De quo geſtationis ge- 

nere magnus SY>ENHAMUs loquens, 
* Quantumcunque,” inquit. exitialis 
* phthiſis et fit et audiat, utpote qua in- 
* tereunt duo fere trientes eorum quos 
* morbi chronici jugulant ; hoc tamen 
ſancte aſſero, quod neque mercuriu- in 
* lue venerea, neque cortex peruvianus 
“ in intermittentibus, efficaciores extent, 
* quam in phthiſi curanda exercitium 


jam laudatum ; modo aeger curet, ut 
* linteamina 

% linteamina probe fuerint arefacta, at- 
que etiam ut ſatis longa itinera emetia- 
© tur d.“ Cujus utique in laudibus vir 
clariſſimus nimius cecte fuit, cum adeo 
non ſemper et certo morbum tollat, ut 
quotidie fruſtra habere comperiatur, Nam, 
ſi ullum egregium auxilium equitatio 
promittit, id omne in longo itinere conſtat; 
dum tantum homo quotidie procedere 
contendit, quantum vires, ſed nihil ultra, 
ferant. Qui equo vehitur phthiſicus, ple- 
rumque tuſſis et haemoptoes magis ex- 
pers, quam in cubiculo domi eſt, cum 
ſanguinem toto corpore citatum idem ad 
cutem citatior penſet. 

VERUM cum haec terreſtris exercitatio 
parum conſtanter ſervari, ob tempeſtatis 
incommoda et alios caſus, poſſit, et con- 
ſtantia, non vis, ejus adjuvet; ideo huic 
lenis, perpetuus, noctuque et interdiu con- 


tinuatus, motus praeſtat. Talis naviga- 


tio eſt. Quam multis laudibus antiqui- 
a tus 


® Opera univerſa. 

tus elatam, intra pancos annos, vir gravis, 
G1LCHRIST1US, ex uſueſſe compluribus | 
experimentis oſtendit *. Quod ſi eadem 
quotidie quoque fallit, quid mirum in 
morbo omnia auxilia ſuperante, eſt? So- 
lam perſanat haemoptoen; ſed, et in tuber- 
culis phthiſicis, vitam tamen producit. 
Cujus agendi ratio videtur, inter alia 
nauſeam, primum mare experientibus 
aſſuetam, et vomitum, excitare, quae ad 
cordis impetum in ſummum corpus 
dirigendum multum valent. 
EMETICA, ſi ſola ratione judicandum 
foret, viderentur concuſſibus immodi- 
cis ſanguinem in pulmonibus adeumu- 
lando periculum minitari. Verum vir 
clarus, BRION ROBINSON, ea non tuta ſo- 
lam, ſed utilia eſſe etiam in haemoptoe, o- 
ſtendit f. Quod teſtimonium, navigandi 
tum maxime utilitas, cum nauſea et vomi- 
tus maxime commoventur, probat. Quod 


D ſi 


* Vid. Navigationis in aegrotantibus uſum. 
Vid. obſervat. de virtutibus et agendi ratione medi- 
camentorum, p. 146. &c. 

fi ſola tuberculi ſanatio in ſuppuratione 
circa id incidente, et ipſum per aſperam 
arteriam emoliente, conſtat, quod fieri 
certe poteſt, licet, qua ratione id certo 
perfici queat, incertum fit, tamen uſum 
emeticorum, quae hujus rei ſpem aliquam 
oltendunt, quodammodo commendat, 
Attamen, cum emetica et nocuiſſe, et mor- 


tem intuliſſe, teſtimonia non deſint, caute 


adhibenda ſunt. Ego puerum phthifi- 
eum, annos quatuordecim natum, poſt 


vomitum, in haemoptoen primum impli- 
citum, deinde intra paucos dies exſtinc- 
tum, ipſe vidi. Tutiſſima, et, ut mihi vi- 
detur, maxime efficax ventriculum ſolici- 
tandi ratio eſt, emeticorum exiguum ali- 
quid ita dare, ut effectus eorum vel in- 


tra nauſeam omnino ſubſiſtat, vel, ſi ad vo- 


mitum procedat, hunc quam leviſſimum 
moveat. Qua ratione, emetica data diu- 
turniora effectu ſunt, vaſa extrema ex- 
citant, ſpaſmum ſolvunt, perſpirationem 
movent, ſanguinis circuitum toto corpore 
aequabiliorem reddunt, atque ideo pulmo- 

nes 

nes multum adlevant. Qua mente, tarta- 
rum emeticum reliquis ideo anteponitur, 
quia, ad hoc operis impetrandum, facili- 
us adminiſtratu eſt. Tartari grani par- 


tem quartam ſemel et interpoſita ſemiho- 


ra aut amplius iterum datam, nauſeam 


citra vomitum ſatis diu ſervare, conſtat. 

INTER alias ſanguinis ad ſummum 
corpus dirigendi rationes, id veſte bene 
operire, et a frigore defendere, non omit- 
tendum eſt, Induſium laneum ei rei per- 
quam accommodatur; idque, quo magis 
madorem perſpiratum ebibat, quam ſae- 
piſſime mutari convenit. 


Pos T REMO, ad coeli Britannici viciſſi- 


tudines, adeo phthiſicis pernicioſas, de- 
vitandas, calidius et aequalius cum com- 
modo petetur; quale Neapolitanum, Luſi - 
tanum, et Gallicum meridionale eſſe, mul- 

ti ſunt experti. Ut ad 
NovissIMUM tranſeatur confilium ; u- 
bi, poſt omnia de quibus relatum eſt aux · 
ilia, jam tubercula in ſuppurationem 1ve- 
runt, et nihil aliud quod medicus agat 
reli- 


ö 
| 
| 
| 

quum eſt, niſi ut, quod vitae ſupereſt, 
quam quietiſſimum ducatur, tum graviſ- 
ſimorum ſymptomatum ratio ſola haben- 
da eſt. | 
ERG”, cum pulmones in veneni gene- 
randi ſtatu fint, idque ut videtur abſorp- 
tum pro poteſtate nerv os ſedante et horum 
vim delente agat, niſi quod, per leges 
quaſdam corporis cerebro reagente, fe · 
bris hectica ſuſcitetur, priores medici, 
id venenum in putredine conſiſtere, et 
febrem putridam eſſe, opinati, corticem 
Peruvianum “ uſurparunt. Qui utique, 
in phthiſi periculoſus, ſiecus datus peri- 
culoſiſſimus eſt, caloremque, tuſſim, et 
dy ſpnoeam adauget. Neque aliter dan- 
dus, niſi leviter infuſus videtur. Qua 
ſub forma, robur laborantis ſuſtentare, 
et febrem tublevare, creditus eſt, Ad 
quem utique uſum praeſtandum, potiones 
acid ulatae, lactcus ct e genere plantarum 
paratus victus, item exiguae ſanguinis 
detractiones, plus multo valent. 


| Co N- 
Vid. Morton. phthiſiolog. p. 197. 

ConsTans fere humoris purulenti et 
auctae muci ſecretionis irritatio aſſiduam 
prope tuſſim facit, factam ſervat. Hine 
aſſidua ſaepe vigilia; ut ad opium, quo 
minor partium ſenſibilitas fiat, ſaepe de- 
currendi fit neceſſitas. Quod tamen, cum 
habitum phlogiſticum augere, et irritati- 
onis cauſa ipſum fieri, periclitetur, par- 
cius et cautius utendum eſt, 

Ei uso E exiguum aliquid, ut et aſtrin- 
gens lenior medicina, qualis terra japo- 
nica eſt, adverſus diarrhoeam neceſſaria 
| ſunt, Nam. provecto morbo, magna cor- 
poris debilitas incidens, tantam canalis 
alimentarii irritabilitatem facit, ut vel 
leniſſima intus aſſumpta materia inteſti- 
na motibus enormibus convellat. Eſl- 
que haec, ut videtur, profuſae alvi origo. 
Quae eo magis, intra modum continenda 
eſt, quo mag is, debilitatem augendo, im- 
modica properans fatum rapit. 

VomM1TUs, qui per totum morbi cur- 
ſum non defuerat, extremo tempore tan- 
tus ſaepe fit, ut ventriculus nihil retineat. 

Ejuſdem 

Ejuſdem, cauſa ventriculi atonia eſſe vi- 
detur, quae, motus enormes et contrarios 
concitans, vomitum iſtum praeſtat. Cum 
igitur, in hoc miſero rerum ſtatu, nihil o- 
pis medicamenta adferant, ſolum expe- 
riendum auxilium eſt cibi quam maxime 
homini grati, ad vitam labantem, quan- 
tum fieri maxime poterit, tuendam, pau - 
lulum ſubinde dare. 2 | 

Sup RA dictum eſt, acceſſiones febriles 
ſudoribus terminari; qui, ubi madici ma- 
gis ſunt, cum vim malorum frangant, non 
compeſcendi videntur, Cum autem pro- 
vecti morbi temporibus, iidem, reſolutis 
undique ſummi corporis vaſis, ſupra mo- 
dum profuſi, magnum languorem, et 
quandoque animae defectionum aliquan- 
tum, inferant, ad eos compeſcendos aqua 
calcis et elixir vitrioli dari, et in cubicu- 
lo perflato quam leviſſime tectus homo 
decumbere, poſtremo lecti linea veſtis, 
ſudoribus cito uſque madens, crebro mu- 
tari, debent. 1 

